HMS Foxhound (H69)
HMS Foxhound (viirinumero H69) oli Britannian Kuninkaallisen laivaston F-luokan hävittäjä, joka palveli toisessa maailmansodassa. Alus siirrettiin 1944 Kanadan laivastolle ja se nimettiin HMCS "Qu'Appelleksi" (H69).
Alus tilattiin John Brown and Companylta Clydebankista osana vuoden 1932 laivasto-ohjelmaa. Aluksen valmistuskustannukset olivat 247234 puntaa ilman Amiraliteetin toimittamia ase- ja viestijärjestelmiä.
"HMS Foxhound" liitettiin palvelukseen otettaessa F-luokan hävittäjistä muodostettuun Kotilaivaston 6. Hävittäjälaivueeseen, joka numeroitiin uudelleen toukokuussa 1939 8. Hävittäjälaivueeksi. Alus partioi marraskuusta 1936 tammikuuhun 1937 Vigon ja Corunnan edustalla, jonka jälkeen se siirrettiin 16. tammikuuta Sheernessin telakalle.
"HMS Foxhound" palasi 13. helmikuuta telakalta, minkä jälkeen se aloitti partioinnin Gibraltarilta sekä toukokuusta alkaen Biskajanlahden satamien valvonnan kesäkuulle saakka. Alus palasi Biskajanlahdelle elokuusta lokakuuhun, jonka jälkeen se siirrettiin 27. lokakuuta Chathamin telakalle.
"HMS Foxhound" palasi 30. joulukuuta telakalta, minkä jälkeen se aloitti partioinnin Gibraltarin ja Oranin välillä. Alus palasi maaliskuussa 1938 kotivesille.
"HMS Foxhound" kolaroi 22. syyskuuta matkalla Rosythistä Invergordoniin sukellusvene "HMS Seahorsen" kanssa. Alus kärsi vain lieviä vaurioita, mutta se joutui telakalle tarkastettavaksi. Vauriot korjattiin 10. marraskuuta - 12. joulukuuta Sheernessin telakalla.
"HMS Foxhound" määrättiin 3. syyskuuta laivueen mukana Kotilaivaston suojueeseen.
"HMS Foxhound" upotti 14. syyskuuta 1939 yhdessä sisaralustensa "HMS Faulknorin" ja "HMS Firedraken" kanssa Saksan laivaston sukellusveneen "U-39" syvyyspommein Irlannista luoteeseen (). Alukset pelastivat merestä 43 sukellusveneen miehistönjäsentä.
"HMS Foxhound" saattoi 4. tammikuuta 1940 miinaan ajaneen taistelulaiva "HMS Nelsonin" Loch Ewestä Portsmouthiin.
"HMS Foxhound" pelasti 11. helmikuuta ruotsalaisen rahtilaivan "Oranian" miehistön Shetlannista lounaaseen.
"HMS Foxhound" määrättiin 8. huhtikuuta Kotilaivaston osana tukemaan Norjan taisteluita. Alus otti osaa Narvikiin toiseen taisteluun, jossa se upotti Saksan laivaston hävittäjän "Erich Giesen" yhdessä "HMS Cossackin" kanssa.
"HMS Foxhound" määrättiin 1. toukokuuta saattamaan taistelulaiva "HMS Warspite" Gibraltarille. Alus suojasi 8. toukokuuta risteilijöitä "HMS Glasgow" ja "HMS Berwick", näiden kuljettaessa merijalkaväkeä Islantiin, minkä jälkeen se viipyi jonkin aikaa Islannissa levossa.
"HMS Foxhound" oli 5. kesäkuuta osana taisteluristeilijöiden "HMS Renownin" ja "HMS Repulsen" hävittäjäsuojaa, kun ne etsivät kahta ilmoitettua Saksan laivaston alusta Färsaarten ja Islannin väliseltä merialueelta. Etsintä keskeytettiin 8. kesäkuuta ja osasto määrättiin palaamaan Scapa Flowhun, jossa "HMS Foxhound" määrättiin siirtymään laivueen mukana osaksi Force H:ta.
"HMS Foxhound" suojasi 2. heinäkuuta yhdessä 8. ja 13. hävittäjälaivueiden mukana lentotukialus "HMS Ark Royalia", taistelulaivoja "HMS Resolutionia" ja "HMS Valiantia" sekä risteilijöitä "HMS Arethusaa" ja "HMS Enterpriseä" matkalla Oranin edustalle, jossa seuraavana päivänä pyrittiin neuvotteluteitse Ranskan laivaston komentaja joko luovuttamaan aluksensa tai tuhoamaan ne. Seuranneessa Ranskan laivaston Oranissa ollut laivasto tuhoutuu lähes kokonaan (operaatio Catapult).
"HMS Foxhound" oli 6. heinäkuuta suojaamassa vaurioituneen Ranskan laivaston taistelulaivan "Dunkerquen" lopulliseksi tuhoamiseksi tehtyä operaatiota (operaatio Lever).
"HMS Foxhound" suojasi 8.heinäkuuta yhdessä 8. ja 13. Hävittäjälaivueiden kanssa taisteluristeilijä "HMS Hoodia", "HMS Resolutionia", "HMS Valiantia", sekä risteilijöitä "HMS Arethusaa", "HMS Delhiä" ja "HMS Enterpriseä" hyökättäessä Cagliarille Sardiniassa (operaatio MA5). Operaatio kuitenkin peruutettiin, kun alukset joutuivat Majorcan eteläpuolella ilmahyökkäyksen kohteeksi.
"HMS Foxhound" oli 31. heinäkuuta operaatiossa Crush suojaamassa Cagliarille suoritettavaa hyökkäystä.
"HMS Foxhound" siirrettiin 4. elokuuta kotimaahan yhdessä muiden Force H:n alusten kanssa. Alus sijoitettiin Sheernessin telakalle huollettavaksi, josta se palasi palvelukseen lokakuussa. Se palasi Gibraltarille Force H:hon.
"HMS Foxhound" oli 9. marraskuuta osa suojausta hyökättäessä operaatio Crackissä Cagliarille. Alus oli 15. marraskuuta taas osana suojausta hyökättäessä Algherolle suojattaessa Maltalle lentokoneita toimittavaa "HMS Argusta" (operaatio White).
"HMS Foxhound" liitettiin 20. marraskuuta Gibraltarilta Länsi-Afrikkaan menevään saattueeseen. Alus joutui 29. marraskuuta jäämään Takoradiin voimanlähteessä ilmenneiden onglemien vuoksi. Se palasi joulukuussa Gibraltarille.
"HMS Foxhound" osallistui 7. tammikuuta 1941 operaatio Excessiin suojausosastossa. Alus osallistui 31. tammikuuta osana suojuetta Dirson patoa vastaan tehtyyn hyökkäykseen (operaatio Picket).
"HMS Foxhound" lähti 6. helmikuuta Gibraltarilta länteen osana Force H:ta, joka purjehti saattueen HG53 mukana Atlantille. Yöllä osasto aloitti paluumatkan purjehtien Välimerelle. Osasto pommitti 9. helmikuuta Genovan satamaa (operaatio Grog), jolloin neljä alusta upposi ja 18 muuta vaurioitui. Samoin kaupunki vaurioitui. Samanaikaisesti "HMS Ark Royalin" lentokoneet iskivät Livornoon ja La Spezian satamaan. Merellä ollut Italian laivasto pyrki taistelukosketukseen osaston kanssa, mutta huono sää esti yhteenoton. Osasto palasi 11. helmikuuta Gibraltarille.
"HMS Foxhound" suojasi 25. maaliskuuta yhdessä "HMS Eclipsen" kanssa saattuetta WS7 Luoteisen reitin alueella (Loch Ewe ?). Hävittäjät erkanivat 28. maaliskuuta saattueesta liittyäkseen Force H:hon Gibraltarilla.
"HMS Foxhound" lähti 30. maaliskuuta merelle yhdessä risteilijä "HMS Sheffieldin" sekä 8. Hävittäjälaivueen kanssa pysäyttääkseen Vichyn Ranskan saattueen. Saattuetta ei kohdattu, mutta paluumatkalla osasto joutui Vichyn Ranskan ilmavoimien hyökkäyksen kohteeksi.
"HMS Foxhound" määrättiin yhdessä "HMS Duncanin" kanssa suojaamaan saattuetta WS7. Alukset liittyivät 1. huhtikuuta saattueeseen, josta ne irtosivat 4. huhtikuuta saavuttuaan Freetowniin.
"HMS Foxhound" etsi 6. huhtikuuta yhdessä muiden Force H:n alusten kanssa ilmoitettuja saksalaisia kaappareita. Alus liittyi yhdessä "HMS Duncanin" ja "HMS Videtten" kanssa seuraavana päivänä uudelleen saattueeseen WS7. Alus pelasti samana päivänä merestä kolme rahtilaiva "Umonan" eloonjäänyttä (). Saksan laivaston sukellusvene "U-124" oli 30. maaliskuuta upottanut heidän aluksensa 90 merimailia Freetownista luoteeseen. Se erosi 9. huhtikuuta saattueesta palatakseen Gibraltarille.
"HMS Foxhound" upotti 18. kesäkuuta sisaralustensa kanssa sukellusvene "U-138":n syvyyspommein Cadizista länteen (). Alus pysäytti 23. kesäkuuta 8. laivueen kanssa Saksan laivaston huoltoalus "Alstertorin" (), jonka miehistö upotti aluksensa ennen sen valtausta. Laivue pelasti merestä saksalaisaluksen miehistön ja toimitti sen sotavankeina Gibraltarille.
"HMS Foxhound" suojasi 30. kesäkuuta yhdessä "HMS Fearlessin" ja "HMS Legionin" kanssa lentotukialus "HMS Furiousta" ja risteilijä "HMS Hermionea" toimitettaessa lentokonetäydennystä Maltalle operaatiossa Railway II.
"HMS Foxhound" osallistui 21. heinäkuuta Maltan huoltosaattueen suojaamiseen. Alus oli 25. heinäkuuta miinanraivaajana osaston saapuessa Maltalle. Se siirrettiin operaation päätyttyä huollettavaksi.
"HMS Foxhoundin" ollessa edelleen huollossa se määrättiin Välimeren laivaston 2. Hävittäjälaivueeseen. Alus aloitti marraskuussa huollon jälkeiset koeajot.
"HMS Foxhound" liitettiin 9. joulukuuta Clydessä saattueeseen WS14 yhdessä "HMS Gurkhan" ja "HMS Nestorin" kanssa. Alus erkani 13. joulukuuta saattueesta siirtyäkseen laivueeseensa.
"HMS Foxhound" oli sukellusveneentorjuntatehtävissä Gibraltarin edustalla varmistaakseen saattue HG76:n turvallisen tulon Gibraltarille. Alus upotti yhdessä "HMS Croomen", " HMS Gurkhan" ja "HMS Nestorin" kanssa sukellusvene "U-127":n (), josta ei löydetty eloonjääneitä.
"HMS Foxhound" sisaraluksineen suojasi 30. joulukuuta "HMS Sheffieldiä", kun osasto yritti pysäyttää Vichyn Ranskan saattueen. Osasto joutui paluumatkalla Vichyn Ranskan ilmavoimien hyökkäyksen kohteeksi.
Alus liittyi tammikuussa 1942 2. Hävittäjälaivueeseen Aleksandriassa tehtävänään saattueiden suojaaminen. Alus suojasi 16. tammikuuta Aleksandriasta Maltalle matkannutta saattuetta MW8B operaatiossa MF3. Alus suojasi pari seuraavaa kuukautta useita saattueita Port Saidista Maltalle.
"HMS Foxhound" siirrettiin huhtikuussa Itäiseen laivastoon ja se matkasi Intian valtamerelle. Alus liittyi toukokuussa laivastoon suojaamaan Intian valtamerellä matkaavia saattueita. Se oli kesäkuusta syyskuuhun Simonstowniin sijoitettuna suojaamassa Etelä-Atlantilla ja Intian valtamerellä matkaavia saattueita.
Alus siirrettiin Hyväntoivonniemen ympäristössä lisääntyneen sukellusvenetoiminnan vuoksi Kapkaupunkiin, jossa se palveli loppuvuoden.
"HMS Foxhound" jatkoi palvelustaan Kapkaupungissa. Alus liitettiin 24. maaliskuuta 1942 Freetownissa saattueeseen WS27 Hyväntoivonniemen kiertämiseksi. Se erkani saattueesta kaksi päivää myöhemmin Kapkaupungin edustalla. Alus liittyi vielä samana päivänä uudelleen saattueeseen Durbanin edustalla.
"HMS Foxhound" erkani 1. huhtikuuta saattueesta sen saavuttua Adeniin. Alus palasi takaisin liittyäkseen saattueeseen WS28, johon se liittyi 11. huhtikuuta saavuttuaan Kapkaupungin edustalla ja erkani 14. huhtikuuta sen saavuttua Durbaniin.
"HMS Foxhound" valittiin toukokuussa muutettavaksi pitkänkantamansaattuehävittäjäksi, jolloin sen sukellusveneentorjunta-aseistus oli tarkoitus täydentää. Alus aloitti matkan kotimaahan, mutta se määrättiin kesken paluumatkan Gibraltarille saattueen suojaustehtäviin. Alus liitettiin 25. toukokuuta saattue WS30:een matkalle Freetowniin. Se erkani 29. toukokuuta saattueesta palaten Gibraltarille.
Alus pysyi edelleen Gibraltarilla ja se liitettiin 26. kesäkuuta saattueeseen WS31 suojaamaan sen kulkua Freetowniin. Alus erkani 4. heinäkuuta saattueesta käydäkseen täydentämässä varastonsa. Alus palasi 6. heinäkuuta saattueeseen ja se suojasi sen matkan aina Kapkaupunkiin. "HMS Rapid" vapautti 12. heinäkuuta aluksen tehtävästä, jolloin se erkani saattueesta aloittaen itsenäisen paluumatkan Gibraltarille.
"HMS Foxhound" siirtyi elokuussa kotimaahan, jossa se siirrettiin Humberin telakalle muutostöitä varten.
"HMS Foxhoundin" siirto Kanadan laivastolle hyväksyttiin tammikuussa 1944. Alus poistettiin palveluksesta 8. helmikuuta 1944, jolloin se siirrettiin Kanadan laivastoon, joka otti sen palveluskäyttöön samana päivänä nimellä HMCS "Qu'Appelle". Alus liitettiin osastoon, joka muodostui Kanadan laivaston River-luokan hävittäjistä. Alus poistettiin palveluksesta 27. toukokuuta 1946.